《自砭》
宋代·范纯仁

人有好胜心，当以善胜恶。岂宜执人我，与彼较彊弱。

所得无毫釐，所失已山岳。事过徒自悔，驷马追不却。

况临衰暮年，事尤资审度。如人行远道，日暮将憩泊。

遵途益须慎，勿使趣向错。逆境是吾师，苦口多良药。

岂止人难欺，将为鬼所噱。有病在速治，姑以自砭灼。

作者简介：范纯仁（1027年6月－1101年），字尧夫，谥忠宣。 北宋大臣，人称“布衣宰相”。参知政事范仲淹次子。1027年6月，范纯仁生于南京应天府。宋仁宗皇祐元年进士。曾从胡瑗、孙复学习。父亲殁没后才出仕知襄邑县，累官侍御史、同知谏院，出知河中府，徙成都路转运使。宋哲宗立，拜官给事中，元祐元年同知枢密院事，后拜相。宋哲宗亲政，累贬永州安置。范纯仁于宋徽宗立后，官复观文殿大学士，后以目疾乞归。建中靖国年间去世，追赠开府仪同三司，谥号忠宣。著有《范忠宣公集》。